ออกแบบสไตล์ด้วยเทคนิคที่ช่วยให้ดูผอมเพรียวอื่นๆ เริ่มจากพื้นฐานของชุดชั้นในที่ดี จับคู่เสื้อผ้าให้น่ามอง เสริมด้วยรองเท้า
การทาอายแชโดว์หรือลิปสติกสีสันโดดเด่นช่วยดึงความสนใจมาที่ใบหน้าแทนที่จะเป็นลำตัว แต่อย่าลืมกันคิ้วให้โก่งพอดีและปกปิดรอยคล้ำใต้ตาที่อาจฉุดใบหน้าของคุณให้ดูหมองลงได้ แต่ก็อย่าแต่งหน้าจัดเกินไป เน้นสีสันนิดหน่อยตรงส่วนใดส่วนหนึ่งใบหน้าก็พอ ซึ่งปกติก็มักจะเป็นตาหรือไม่ก็ปาก และปล่อยให้ส่วนที่เหลือบนใบหน้าดูเป็นธรรมชาติ ถามช่างตัดผมว่าทรงไหนที่ช่วยให้คอหรือใบหน้าดูเรียวยาว โดยทั่วไปแล้วทรงบ๊อบสั้นเป็นพุ่มๆ จะทำให้หน้ายิ่งบาน แต่ผมสไลด์ยาวหลายทรงจะช่วยดึงสายตาขึ้นลงแทนที่จะมองจากซ้ายไปขวา  ลองมัดผมไม่ให้ประหน้า และอาจจะยีผมตรงช่วงกระหม่อมเพื่อให้ผมดูหนาขึ้น แล้วมัดผมเป็นทรงหางม้าเรียบๆ ลองนึกถึงสร้อยคอเส้นยาวเป็นประกายดูเปรี้ยว ใส่อัญมณีและเครื่องประดับที่เป็นแนวยาวเท่านั้น อย่าใส่เครื่องประดับแนวขวางอย่างโชกเกอร์ที่ทำให้ลำคอหรือส่วนอื่นๆ ของคุณยิ่งดูตัน แม้ว่าเข็มขัดจะทำให้เกิดเส้นแนวขวางพาดลำตัว แต่เข็มขัดเก๋ๆ ที่คาดอยู่ตรงรอบเอวจริงจะยิ่งเน้นความคอดกิ่วของเอวและทำให้รูปร่างผอมเพรียวชวนเหลียวหลัง แต่ให้เลือกเข็มขัดเส้นเล็กแทนที่จะเป็นเส้นใหญ่ เพราะจะทำให้เอวของคุณคอด ไม่นูนออกมา เช่น ลองใส่เข็มขัดลายเสือเส้นเล็กคู่กับชุดสีดำ เรื่องนี้สำคัญมากเป็นพิเศษเวลาเลือกเสื้อชั้นใน เพราะเสื้อชั้นในที่พอดีตัวจะช่วยเน้นรูปร่างและเก็บหน้าอกของคุณมิดชิด และการใส่เสื้อชั้นในผิดขนาดก็อาจทำให้เกิดรอยตัดที่กินเนื้อเข้าไปและทำให้หน้าอกล้นออกมาจากเต้า เพราะฉะนั้นให้ไปวัดขนาดเสื้อชั้นในโดยผู้เชี่ยวชาญที่แผนกสตรีในห้างสรรพสินค้า การใส่ชุดชั้นในที่เล็กเกินไปจะทำให้เนื้อปลิ้นออกมาและเกิดเป็นรอยกางเกงในที่สามารถมองผ่านกางเกงและเสื้อผ้าอื่นๆ ได้ เพราะฉะนั้นแนะนำว่าให้ซื้อชุดชั้นในไร้ตะเข็บที่ขนาดพอดีกับรูปร่างของคุณ แม้ว่ากางเกงในบิกีนีและกางเกงในตองจะป้องกันไม่ให้เห็นเป็นรอยขอบกางเกงในได้ แต่ก็แทบจะไม่ปกปิดก้นและไม่ช่วยยกกระชับหรือช่วยปกป้องร่างกายเลย เพราะฉะนั้นให้ลองเปลี่ยนมาใส่กางเกงในแบบกางเกงขาสั้น กางเกงในเอวสูงทรงคุณป้า และกางเกงในแบบอื่นที่ช่วยยกกระชับก้น หน้าท้อง และต้นขา กางเกงในทรงแบบนี้จะทำให้ชุดของคุณดูแน่นและกลมกลืนมากยิ่งขึ้น ถ้าคุณอยากได้ตัวช่วยในการทำให้รูปร่างของคุณมีส่วนเว้าส่วนโค้งมากขึ้นและปกปิดน้ำหนักส่วนเกินเอาไว้ ให้ลองใส่ชุดชั้นในกระชับสัดส่วน ชุดชั้นในแบบนี้สามารถใส่เพื่อกระชับหน้าท้อง ต้นขา หน้าอก แขน และก้น แถมยังช่วยให้เนื้อบริเวณเหล่านี้ไม่ย้วยออกมามากเกินไปด้วย  การใส่ชุดชั้นในแบบนี้ในชีวิตประจำวันอาจจะมากไปนิดนึง เพราะฉะนั้นมันจึงเหมาะจะใช้ในโอกาสพิเศษมากกว่า ” ถุงน่องที่ปกปิดด้านบนช่วยให้ช่วงท้องของคุณแบนราบได้ดีมากๆ โดยเฉพาะอย่างยิ่งเวลาใส่เดรสและกระโปรง ถุงน่องที่ปกปิดด้านบนจะมีชั้นถุงน่องที่ยาวและหนาอยู่ตรงขอบด้านบน ที่ออกแบบมาเพื่อให้โอบรัดหน้าท้องและทำให้ทุกอย่างเข้าทรง ซึ่งจะช่วยให้สัดส่วนดูกลมกลึงและทำให้เดรสหรือกระโปรงของคุณดูน่ามองมากขึ้น เสื้อผ้าที่เล็กและรัดเกินไปจะทำให้ส่วนเกินของร่างกายทุกส่วนโผล่ออกมา ในขณะที่เสื้อผ้าที่ใหญ่และโคร่งเกินไปก็จะทำให้ตัวคุณดูหนาตันกว่าความเป็นจริง มีแต่เสื้อผ้าพอดีตัวเท่านั้นที่จะเสริมรูปร่างของคุณได้ เพราะฉะนั้นเวลาซื้อเสื้อผ้าที่ร้านให้ลองก่อน และแค่เพราะว่าป้ายมันบอกว่าเป็นไซส์นี้ก็ไม่ได้หมายความว่าเสื้อตัวนั้นจะใส่พอดีเหมือนกับเสื้อตัวอื่นๆ ที่เป็นไซส์เดียวกัน ถ้าการหาเสื้อผ้าพอดีตัวคือการที่คุณต้องเอาผ้าไปให้ช่างตัดเสื้อตัดให้ ก็เอาเลย นอกจากการใส่เสื้อผ้าที่ขนาดพอดีตัวแล้ว ให้เปลี่ยนไปใส่เสื้อผ้าสไตล์ที่เสริมรูปร่างของคุณมากที่สุด ซึ่งก็คือการเลี่ยงเสื้อผ้าที่รัดรูปหรือย้วยจนเกินไป วัสดุที่รัดรูปจะไปรัดร่างกาย ทำให้เห็นเป็นเนื้อปลิ้นๆ ไปทั่ว ถ้าคุณอยากใส่เสื้อผ้าให้ดูผอมลง คุณควรเบี่ยงเบนสายตาไปจากผิวหนังที่ย้วยออกมา ไม่ใช่ยิ่งเน้นให้คนอื่นสนใจมากขึ้น  เช่นเดียวกับสไตล์เสื้อผ้าที่ตรงกันข้าม : เสื้อผ้าที่หลวมเกินไปจะทำให้คุณดูเฉิ่มและตัวใหญ่กว่าความเป็นจริง ซึ่งไม่น่ามองเลยสักนิด เพราะฉะนั้นให้เลือกเสื้อผ้าที่พลิ้วไปตามเรือนร่างของคุณมากกว่าที่จะห้อยย้อยลงมา คุณควรใส่เสื้อผ้าที่พอดีตัว แต่ก็หลวมสบายมากพอที่จะพลิ้วไปตามส่วนเว้าส่วนโค้งแต่ไม่รัดตึงมากจนเกินไป สีดำทำให้คุณดูผอมลง และจะดูสวยเป็นพิเศษเมื่อเป็นกางเกงขายาว กระโปรง และเดรสสีดำ การใส่สีดำทั้งชุดก็ดูดี แต่มันก็มีเส้นบางๆ ระหว่างความเก๋ไก๋กับความเศร้าซึม ถ้าคุณจะใส่สีดำทั้งตัว ให้หยอดสีสันเข้าไปในบางจุด (เช่น เสื้อ รองเท้าลิปสติก กระเป๋า เข็มขัด) ตามปกติแล้วสีเข้มจะทำให้ดูผอมลงเช่นเดียวกับการใส่เสื้อผ้าสีดำ แต่วิธีที่จะช่วยดึงสีสันและลูกเล่นให้กับชุดของคุณก็คือการใส่สีเข้มหลายๆ สี ตั้งแต่ม่วงอมแดงเข้มไปจนถึงสีน้ำตาลอมเหลืองเข้ม และสีกรมท่าไปจนถึงสีน้ำตาลช็อกโกแลต ในทางเทคนิคแล้วให้ใส่สีเข้มเพื่อทำให้บริเวณที่มีปัญหาดูผอมลง และใส่สีสดใสเพื่อดึงความสนใจมายังส่วนที่น่ามอง การใส่เบลเซอร์เป็นวิธีง่ายๆ ในการปกปิดช่วงแขนที่ไม่น่ามอง โดยเส้นแนวตั้งของคอพับจะทำให้รูปร่างของคุณดูสูงยาว การใส่เบลเซอร์ผ่าหน้าคู่กับเสื้อคอวีและกางเกงยีนส์สีเข้มเป็นชุดง่ายๆ สบายๆ ที่สามารถนำมาจับคู่กันได้อย่างรวดเร็ว อย่างที่กล่าวไปในข้างต้นว่า สีที่โดดเด่นจะไปเน้นส่วนที่น่ามอง และสีเข้มจะปกปิดบริเวณที่มีปัญหา เพราะฉะนั้นลองเพิ่มสีและลวดลายที่โดดเด่นเข้าไปในชุดเพื่อให้เกิดการผสมผสานสักเล็กน้อย แต่คุณต้องเลือกลวดลายเล็กๆ ประมาณกำปั้นของคุณพอ  ลวดลายที่โดดเด่นจะเบี่ยงเบนสายตาและปกปิดรูปร่างของคุณ ทำให้คนสังเกตเห็นตัวเสื้อผ้าแทนที่จะเป็นขนาดของรูปร่าง เลือกลายสีสว่างหรือสีเข้ม เพราะลวดลายที่เป็นสีสว่างจริงๆ แล้วอาจจะยิ่งดึงความสนใจมายังบริเวณที่มีปัญหาและทำให้คุณดูตัวใหญ่กว่าเดิม การใส่ชุดทั้งชุดเป็นสีเดียวช่วยดึงสายตาให้มองขึ้นลงแทนที่จะมองจากซ้ายไปขวา ดังนั้นดวงตาจึงมองเห็นความสูงมากกว่าความกว้าง ทำให้คุณดูผอมลงและสูงขึ้น เพราะฉะนั้นลองใส่เดรสและท่อนบนท่อนล่างเป็นสีเดียวกัน หรือจะใส่เป็นเดรสคัลเลอร์บล็อกก็ได้ เดรสคัลเลอร์บล็อกให้ลุคที่น่ามองเช่นเดียวกับเดรสสีเดียวกันทั้งชุด เพียงแต่ว่าเดรสคัลเลอร์บล็อกจะมีส่วนที่เป็นผ้าอีกสีหนึ่งที่สามารถสร้างหรือขับเน้นรูปร่างที่ชวนมองได้ ซื้อเสื้อ สเวตเตอร์ คาร์ดิแกน และเสื้ออื่นๆ ที่เป็นคอวีไว้เพื่อดึงสายตาให้มองขึ้นลง ซึ่งจะช่วยยืดและทำให้ลำตัวของคุณดูเพรียวลงหลีกเลี่ยงเสื้อคอกว้างอย่างเสื้อคอกลมตื้นกับเสื้อคอปาด เพราะจะทำให้ไหล่และหน้าอกยิ่งดูใหญ่ นึกถึงชุดสูทลายทาง พลีต และซิปแนวตั้ง และเลี่ยงลายขวางอย่างรายละเอียดที่เป็นแนวนอน ลายทางดึงสายตาให้มองขึ้นลงแทนที่จะให้มองจากซ้ายไปขวา ซึ่งจะช่วยลวงสายตาว่ารูปร่างดูเพรียว กางเกงยีนส์สกินนีและขายาวอื่นๆ ที่ทรงขาแคบลงมาจะดึงสายตาไปที่สะโพกและต้นขา ทำให้ช่วงบนดูตัน เพราะฉะนั้นให้ใส่กางเกงขาตรง ขาม้า และสไตล์อื่นๆ ที่บานนิดๆเพราะกางเกงทรงพวกนี้จะดึงสายตาให้มองลงมาและเบนออกไป ทำให้รูปร่างโดยรวมดูเพรียวขึ้น กระโปรงทรงเอจะพอดีสะโพกและต้นขาแต่บานออกตรงช่วงเข่า กลายเป็นลุคที่ดูสมดุลตัดกับช่วงขาพอดี ส่วนกระโปรงยาวถึงเข่าก็เป็นกระโปรงสวยที่สุดอยู่แล้วตามหลักสากล แต่กระโปรงครึ่งแข้งหลายแบบก็สวยเหมือนกันขึ้นอยู่กับความสูงของคุณ เช่น ถ้าหน้าท้องของคุณใหญ่ ให้มองหาเสื้อและเดรสเพ็บลัมที่บานตรงช่วงเอวและสามารถจับคู่กับกระโปรงทรงเอเอวสูงได้ นอกจากนี้เสื้อและเดรสผูกเอวก็รัดช่วงเอวและปกปิดส่วนที่ย้วยออกมาได้ พยายามมองหาเสื้อผ้าที่ปกปิดส่วนที่มีปัญหาได้อย่างแนบเนียนโดยที่ไม่เพิ่มความเทอะทะมากจนเกินไป ถ้าต้นขาของคุณใหญ่ ให้มองหาท่อนล่างที่มีกระเป๋ากางเกงน้อยและไม่มีการตกแต่งตรงสะโพก เพราะรายละเอียดจะดึงความสนใจ และส่วนของร่างกายที่อยู่ใต้รายละเอียดที่เป็นการตกแต่งก็จะยิ่งดูเด่นขึ้นมา ถ้าคุณมีเรียวขาพิฆาตและภูมิใจกับมันมาก ให้เน้นเรียวขาด้วยการใส่กระโปรงที่สั้นลงอีกสัก 2-3 นิ้ว ถ้าคุณมีเอวคอดกิ่ว ก็ให้มองหากระโปรงเอวสูงที่ช่วงเอวคอด และเข็มขัดที่ดึงสายตามาที่ส่วนนั้นได้ การดึงสายตามาที่ส่วนที่เพรียวที่สุดของร่างกายจะช่วยสร้างภาพลวงตาว่ารูปร่างทั้งหมดดูผอมเพรียวและมั่นใจ รองเท้าส้นสูงทำให้ขาของคุณดูเรียวยาว และขาที่เรียวยาวก็ช่วยให้รูปร่างโดยรวมดูเพรียวลง ถ้าเท้าของคุณกว้าง รองเท้าเปลือยส้นที่มีสายรัดและรองเท้าส้นแบนจะยิ่งไปเน้นความหนักของเท้า รองเท้าส้นสูงที่ว่าไม่ต้องเป็นรองเท้าส้นเข็มก็ได้ แต่ควรจะเป็นส้นเรียวสูงไม่ต่ำกว่า 2 นิ้วที่ช่วยให้ขาของคุณดูยาวขึ้น ใส่รองเท้าหัว (ส่วนที่ปกปิดนิ้วเท้า) แหลม และอย่าใส่รองเท้าหัวเหลี่ยม สายรัดตรงข้อเท้าจะมีสายรัดแนวนอนพาดอยู่ตรงช่วงบนของเท้า ซึ่งจะเป็นเหมือนเส้นตัดช่วงขาและทำให้ขาดูสั้นลง และขาที่ดูสั้นจะไปลดความผอมเพรียวโดยรวม รองเท้าที่เข้ากับโทนสีผิวที่ขาจะทำให้ขาดูยาวขึ้น ส่วนรองเท้าบู๊ตสั้นหรือรองเท้ามีส้นสีดำจับคู่กับถุงน่องดำก็เป็นลุคที่เหมาะกับหน้าหนาวมากๆ แต่ถ้าเป็นช่วงหน้าร้อน ให้ใส่รองเท้าและรองเท้ามีส้นสีเดียวกับขาและไม่ต้องใส่ถุงน่องหรือถุงเท้าเลย
ใช้เครื่องสำอางดึงความสนใจไปที่ใบหน้า. เปลี่ยนทรงผม. เสริมด้วยอัญมณี. ใส่เข็มขัด. ใส่ชุดชั้นในพอดีตัว. อย่าใส่ชุดชั้นในที่ไม่ช่วยปกป้องร่างกาย. ลองใส่ชุดชั้นในกระชับสัดส่วน. ใส่ถุงน่องไนลอนที่ “ปกปิดด้านบน. ซื้อเสื้อผ้าให้ถูกขนาด. เลือกสไตล์เสื้อผ้าแบบพอดีตัวมากกว่าสไตล์ย้วยๆ หรือหลวมโคร่ง. ใส่เสื้อผ้าสีดำ. เพิ่มกางเกงยีนส์ฟอกสีเข้มและเสื้อผ้าสีเข้มอื่นๆ เข้าไปในสไตล์ของคุณ. ลองใส่เบลเซอร์. พยายามเพิ่มสีและลวดลายที่ดูโดดเด่น. ลองใส่สีเดียวทั้งชุด. ใส่คอวี. เลือกลายทางและเลี่ยงลายขวาง. ทำให้ช่วงขาสมดุลด้วยกางเกงขาบาน. มองหากระโปรงและเดรสทรงเอที่ยาวถึงเข่า. ปกปิดบริเวณที่มีปัญหา. เลี่ยงรายละเอียดตรงส่วนที่มีปัญหา. เน้นส่วนที่ดี. ใส่รองเท้าส้นสูงหรือพื้นสูง. เลี่ยงรองเท้าที่มีสายรัดตรงข้อเท้า. สวมรองเท้าที่เข้ากับสีเรียวขา.
https://www.wikihow.com/Dress-to-Make-Yourself-Look-Skinnier https://www.wikihow.com/Dress-to-Make-Yourself-Look-Skinnier https://www.wikihow.com/Dress-to-Make-Yourself-Look-Skinnier https://www.wikihow.com/Dress-to-Make-Yourself-Look-Skinnier
Styling With Additional Slimming Techniques Building a Good Foundation With Undergarments Putting Together Flattering Outfits Accessorizing With Shoes